Document ID: /fineweb-2-swissfilter-quality_10-filterrobots/filtered/02038.jsonl.gz/3063

Fachstelle Langsamverkehr
Servetsch per il traffic betg motorisà
Servizio per il traffico non motorizzato
La Regenza ha concedì ina contribuziun chantunala da 495 000 francs per construir in nov sutpassadi per peduns e ciclists a Malans. Per cuntanscher l'autra vart da la lingia da la Viafier retica dovran las ciclistas ed ils ciclists actualmain il sutpassadi da la via chantunala ch'è vegnì avert l'october 2012. En l'avegnir duain las ciclistas ed ils ciclists che vegnan nà da Landquart vegnir manads davent da la via chantunala sin la Alte Landstrasse, nua ch'ellas ed els arrivan sur ina rampa en il nov sutpassadi. La rampa da la vart da Malans duai sbuccar en la via da la staziun, ch'è ina via cun pauc traffic. Là duain las ciclistas ed ils ciclists vegnir manads sper l'edifizi da la staziun vi sin la Rüfegasse e vinavant a la plazza dal vitg. Il trassé planisà per il traffic da velo correspunda a las finamiras dal Plan sectorial chantunal Velo. Ses plan da la rait da vias da velo vegn actualisà correspundentamain.
© Uffizi federal da topografia